《题临清堂》
宋代·林希逸

一派清流绕屋长，阴阴古木隔脩墙。枯梅照水横疏影，新竹摇风送细香。

诸老旧游如洛社，百年陈迹有溪堂。扁题祖笔真奇绝，伫立沈吟两鬓霜。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。